दरअसल, विलुप्ति की कगार पर जा पहुंची कोसी पर पिछले ढाई दशक से शोध व अनुसंधान में जुटे चेयरप्रोफेसर राष्ट्रीय विज्ञान एवं प्रौद्योगिकी विभाग (दिल्ली) तथा निदेशक एनआरडीएमएस प्रो. जीवन सिंह रावत की रिपोर्ट पर राज्य सरकार ने कुमाऊं में कोसी व गढ़वाल में रिस्पना नदी का वजूद बचाने के लिए पुनर्जनन अभियान शुरू किया है। बरसात पूर्व तीन चार माह से कोसी के विभिन्न रिचार्ज जोन में लगभग पांच लाख पौधे लगाने का लक्ष्य रखा गया। वर्षा पानी को भूगर्भीय जल भंडार तक पहुंचाने के लिए लाखों की संख्य में छिद्र, चाल खाल व खंतियां बनाने को मुहिम चली।